“ქრისტიან-დემოკრატიული მოძრაობის” საბურთალოს მაჟორიტარობის კანდიდატმა, ზაზა გაბუნიამ, მოსახლეობასთან და მხარდამჭერებთან ერთად, ბუკიას ბაღში სარემონტო სამუშაოებში მიიღო მონაწილეობა. პარტიის პრესსამსახურის ინფორმაციით, საბურთალოს მაჟორიტარმა და მისმა მხარდამჭერებმა დასასვენებელი სკამები განაახლეს, შეღებეს და გაარემონტეს ბაღის ინფრასტრუქტურა, ასევე, მოაწესრიგეს ბავშვთა სათამაშო ადგილები. “ბუკიას ბაღი, როგორც ერთ-ერთი ყველაზე მნიშვნელოვანი დასასვენებელი ადგილი საბურთალოს რაიონში, არის ნათელი მოწმობა იმის, რომ ხელისუფლებას საქმეების მიხედვით ბევრი გაკეთებული არაფერი აქვს”, _ აღნიშნა გაბუნიამ. ზაზა გაბუნიას საარჩევნო შტაბის ორგანიზებით მსგავსი სამუშაოები სხვა დასასვენებელ ადგილებშიც ჩატარდება.